b'\n_START_ARTICLE_\nBus\n_START_PARAGRAPH_\nAng bus, na kilala rin bilang omnibus, multibus, autobus, o otobus, ay isang malaking sasakyang panlupa at pangkalsada na may mga gulong na may layuning maglulan ng mga maraming iba\'t ibang mga tao na kasama ang isang tagapagmaneho, drayber o tsuper. May kakayahang maglulan ang bus na maaaring umabot sa 300 na mga pasahero. Malawakang ginagamit ang mga bus sa operasyon ng palingkuran o serbisyong pangtransportasyon na may iskedyul o talatakdaan ng pag-alis at pagdating sa hintuan ng bus o sakayan ng bus (bus stop sa Ingles) na nasa bangketa o lakaran ng tao sa gilid ng kalye.  Ang isang gusali kung saan naghihintay ang mga tao ng mga bus na pangmalayuang-biyahe o kung saan nagtitipon ang maraming mga bus ay tinatawag na istasyon ng bus o himpilan ng bus.  Maraming mga uri ng bus sa buong mundo.\n_START_SECTION_\nEtimolohiya\n_START_PARAGRAPH_\nAng pangalan bus ay ang pinaiksing salitang Latin na omnibus na may kahulugang "para sa lahat ng tao".'